 Sidoo kale Wasiirka Wasaaradda Shaqo galinta iyo Arrimaha Bulshadda Somaliland Marwo Hinda Jaamac Gaandi oo iyadu halkaasi ka jeedisay khudbad dhinacyo badan taabanaysa, ayaa shirkadda Hass Petroleum ku amaantay maalgalinta ay ka hirgalisay Somaliland, waxaanay hadalkeeda ku bilawday Shirkadda HASS PETROLEUM waa shirkad wayn oo ka mid ah company-yada ugu waawayn Somaliland, run ahaantiina waxa ay dalka kusoo kordhiyeen markii ay yimaadeen shidaal jaban oo tayo fiican oo aad baan ugaga mahad celinayaa, waxay sidoo kale kusoo kordhiyeen arin kale oo mihiim ah oo shaqo abuur ah, taasna waan ugaga mahadnaqayaa. 